CELEX: 32011D0700
Language: sk
Date: 2011-10-20 00:00:00
Title: Vykonávacie rozhodnutie Komisie z  20. októbra 2011 , ktorým sa mení a dopĺňa vykonávacie rozhodnutie 2011/303/EÚ, pokiaľ ide o obdobie jeho uplatňovania [oznámené pod číslom K(2011) 7373]

21.10.2011   
            
            
               SK
            
            
               Úradný vestník Európskej únie
            
            
               L 276/62
            
         VYKONÁVACIE ROZHODNUTIE KOMISIE
   z 20. októbra 2011,
   ktorým sa mení a dopĺňa vykonávacie rozhodnutie 2011/303/EÚ, pokiaľ ide o obdobie jeho uplatňovania
   [oznámené pod číslom K(2011) 7373]
   (Iba holandské znenie je autentické)
   (2011/700/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. m) v spojení s jeho článkom 4,
   keďže:
   
               (1)
            
            
               Vykonávacím rozhodnutím Komisie 2011/303/EÚ (2) sa schválilo používanie nových metód klasifikácie jatočných tiel ošípaných v Holandsku. Uvedené rozhodnutie sa má uplatňovať od 3. októbra 2011. 9. septembra 2011 príslušné holandské úrady informovali Komisiu o tom, že v niekoľkých bitúnkoch existujú praktické problémy so včasným vykonávaním nových metód, a požiadali o posunutie dátumu uplatňovania na 2. januára 2012.
            
         
               (2)
            
            
               Vykonávacie rozhodnutie 2011/303/EÚ by sa preto malo zodpovedajúcim spôsobom zmeniť a doplniť.
            
         
               (3)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   V článku 4 vykonávacieho rozhodnutia 2011/303/EÚ sa dátum „3. októbra 2011“ nahrádza dátumom „2. januára 2012“.
   Článok 2
   Toto rozhodnutie je určené Holandskému kráľovstvu.
   
      V Bruseli 20. októbra 2011
      
         
            Za Komisiu
         
         Dacian CIOLOȘ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 136, 24.5.2011, s. 95.